Document ID: 31992R2890

KOMISSION ASETUS (ETY) N:o 2890/92,
annettu 2 päivänä lokakuuta 1992,
neuvoston asetuksessa (ETY) N:o 1765/92 tarkoitettujen öljysiementen tuottajia koskevan tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2294/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna komission asetuksella (ETY) N:o 2467/92(2), ja erityisesti sen 12 artiklan,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(3), sellaisena kuin se on viimeksi muutettuna asetuksella (ETY) N:o 2205/90(4), ja erityisesti sen 5 artiklan 3 kohdan,
sekä katsoo, että
öljysiementen tuottajat voivat hakea korvauksia asetuksessa (ETY) N:o 1765/92 säädetyn yleisen järjestelmän tai yksinkertaistetun järjestelmän mukaisesti; näillä kahdella järjestelmällä on oltava tietyt yhteiset perusteet ja eräiden niiden edellytyksistä on oltava erilaiset; öljysiementen viljelyn osalta korvattavuuden edellytysten olisi yksinkertaistetussa järjestelmässä perustuttava sekä niiden viljelyä yleisessä järjestelmässä koskeviin perusteisiin että viljojen tuotantoa samassa yleisessä järjestelmässä koskeviin perusteisiin; yksinkertaistetun järjestelmän mukaisesti jätetyissä tukihakemuksissa olisi käytettävä viljoihin sovellettavaa maatalouden muuntokurssia,
yhteisön harjoittaman laadun parantamiseen tähtäävän politiikan mukaan rapsin tuottajien osalta oikeus korvausten saamiseen on rajoitettu koskemaan tiettyjen siemenlajikkeiden ja -laatujen viljelijöitä,
näiden öljykasvien viljelyalan laajentumisen estämiseksi oikeus saada korvauksia rajoitetaan niihin tuottajiin, jotka viljelevät ilmasto-oloiltaan ja maatalouden harjoittamisen kannalta soveltuvilla alueilla,
sen vuoksi olisi muutettava komission asetus (ETY) N:o 2294/92(5), ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2294/92 8 artiklaan 3 kohta seuraavasti:
"3 a) Tuottajia, jotka jättävät tukihakemukset asetuksen (ETY) N:o 1765/92 2 artiklan 5 kohdan b alakohdassa tarkoitetun yksinkertaistetun järjestelmän mukaisesti, eivät koske:
i) asetuksen (ETY) N:o 2293/92 säännökset;
ii) 2 artiklan 1 kohdan b ja c alakohdan säännökset;
ja
iii) tämän artiklan 1 ja 2 kohdan säännökset.
b) Nämä tuottajat voivat saada asetuksen (ETY) N:o 1765/92 8 artiklan 3 kohdassa säädettyä korvausta, jos he noudattavat:
i) tämän asetuksen säännöksiä, lukuunottamatta a alakohdan säännöksiä;
ja
ii) komission asetuksen (ETY) N:o 2780/92(*) 4 artiklan 3 kohdan säännöksiä.
c) Yksinkertaistetun järjestelmän mukaisesti maksettuihin korvauksiin käytettävä maatalouden muuntokurssi on kyseisen markkinointivuoden ensimmäisenä päivänä voimassa oleva viljoihin sovellettava kurssi.
(*) EYVL N:o L 281, 25.4.1992, s. 5"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä lokakuuta 1992.

Labels: 10
17
19
6